
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	2 octombrie 2012

	Nr.
	27/630 


R A P O R T
asupra proiectului de Lege privind modificarea şi completarea Legii nr.263/2010 privind sistemul unitar de pensii publice
În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr. PLx 715/2011 din 5 decembrie 2011, cu dezbaterea pe fond, în procedură obişnuită, a proiectului de Lege privind modificarea şi completarea Legii nr.263/2010 privind sistemul unitar de pensii publice.

La întocmirea prezentului raport Comisia a avut în vedere:
· avizul favorabil al Consiliului Legislativ (nr.682/21.06.2011)
· avizul negativ al Consiliului Economic şi Social (nr.2488/3.06.2011)

· avizul negativ al Comisiei pentru buget, finanţe şi bănci (nr.575/20.12.2011)

· avizul negativ al Comisiei juridice, de disciplină şi imunităţi (nr.31/1197/19.12.2011)

· avizul favorabil al Comisiei pentru egalitatea de şanse pentru femei şi bărbaţi (nr.37/729/22.12.2011)

· punctul de vedere negativ al Guvernului (nr.1856/11.08.2011).

Proiectul de lege are ca obiect de reglementare modificarea şi completarea Legii nr.263/2010 privind sistemul unitar de pensii publice, astfel încât să fie îmbunătăţite condiţiile de acordare a pensiilor de invaliditate.
Comisia propune Plenului Camerei Deputaţilor adoptarea proiectului de lege cu amendamente, având în vedere deciziile Curţii Constituționale nr.297/2012 şi nr.680/2012, precum şi dispozițiile art. 147 din Constituție, care impun Parlamentului sau Guvernului, după caz, un termen de 45 de zile de la publicarea în Monitorul Oficial al României, Partea I, a deciziilor Curții Constituționale, pentru a pune de acord prevederile legale cu textele constituționale. 

Proiectul de lege face parte din categoria legilor organice, conform prevederilor art.73 alin.(3)  din Constituţia României, republicată.

La dezbaterile care au avut loc în şedinţa comisiei din 1 octombrie 2012 au participat, în conformitate cu prevederile art.55 din Regulamentul Camerei Deputaţilor, din partea Ministerului Muncii, Familiei şi Protecţiei Sociale:

· d-na Georgeta Bratu - Secretar de Stat
· d-na Denisa Pătraşcu – Secretar de Stat.
La lucrările comisiei au fost prezenţi 22 deputaţi, din totalul de 24 membri ai comisiei.
Raportul comisiei a fost adoptat cu majoritate de voturi.
Proiectul de lege a fost adoptat de Senat în şedinţa din 28 noiembrie 2011.
Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 


În urma dezbaterilor, Comisia propune adoptarea cu modificări a proiectului de lege, după cum urmează: 
I. Amendamente admise

În urma dezbaterilor, Comisia propune adoptarea proiectului de lege  cu următoarele amendamente:

	Nr. crt.
	Text act normativ de bază (Legea nr.263/2010)
	Text Senat

	Text propus de Comisie

(autorul amendamentului)
	Motivarea

amendamentelor propuse

	1. 
	__
	Titlul legii

Lege privind modificarea şi completarea Legii nr.263/2010 privind sistemul unitar de pensii publice


	Lege pentru  modificarea Legii nr.263/2010 privind sistemul unitar de pensii publice

Autor: Comisia pentru muncă şi protecţie socială


	Pentru respectarea normelor de tehnică legislativă.

	2. 
	__
	Articol unic.- Legea nr. 263/2010 privind sistemul unitar de pensii publice, publicată în Monitorul Oficial al României, Partea I, nr.852 din 20 decembrie 2010, cu modificările şi completările ulterioare, se modifică şi se completează după cum urmează:   

	Art.I. - Legea nr. 263/2010 privind sistemul unitar de pensii publice, publicată în Monitorul Oficial al României, Partea I, nr.852 din 20 decembrie 2010, cu modificările şi completările ulterioare, se modifică după cum urmează: 
Autor: Comisia pentru muncă şi protecţie socială


	Decizia  nr. 680/ 26 iunie 2012 referitoare la excepţia de neconstituţionalitate a dispoziţiilor art. 73 alin. (1) din Legea nr. 263/2010 privind sistemul unitar de pensii publice



	3. 
	Art.3 alin.(1) lit.s)

s) stagiu de cotizare necesar - perioada de timp prevăzută de prezenta lege, în funcţie de vârstă, în care asiguraţii au realizat stagiul de cotizare pentru obţinerea unei pensii de invaliditate;


	__
	1. La articolul 3 alineatul (1), litera s) se abrogă.
Autor: Comisia pentru muncă şi protecţie socială
	Corelare cu Decizia  nr. 680/2012 referitoare la excepţia de neconstituţionalitate a dispoziţiilor art. 73 alin. (1) din Legea nr. 263/2010 privind sistemul unitar de pensii publice



	4. 
	Art. 68 -  (1) Pensia de invaliditate se cuvine persoanelor care şi-au pierdut total sau cel puţin jumătate din capacitatea de muncă, din cauza:

a) accidentelor de muncă şi bolilor profesionale, conform legii;

b) neoplaziilor, schizofreniei şi SIDA;

c) bolilor obişnuite şi accidentelor care nu au legătură cu munca.
	1. La articolul 68 alineatul (1) se modifică după cum urmează:

”Art.68. - (1) Pensia de invaliditate se cuvine persoanelor care şi-au pierdut total sau cel puţin jumătate din capacitatea de muncă, din cauza:

a) accidentelor de muncă şi bolilor profesionale, conform legii;

b) neoplaziilor, schizofreniei, SIDA şi TBC;

c) bolilor obişnuite şi accidentelor care nu au legătură cu munca.”


	Se elimină.

Autor: Comisia pentru muncă şi protecţie socială
	Incidenţa maximă a TBC este într 45-54 de ani, vârstă la care persoanele ar fi trebuit să realizeze stagiu de cotizare. Potrivit datelor OMS, incidenţa TBC este în continuă scădere.


	5. 
	__

	2. La articolul 71, după alineatul (2) se introduce un nou alineat, alin.(21), cu următoril cuprins:

„(21) Documentele medicale nu pot fi mai vechi de trei luni pentru cetăţenii români cu domiciliul în ţară şi nu mai mult de 6 luni pentru cei cu domiciliul în străinătate.”

	Se elimină.

Autor: Comisia pentru muncă şi protecţie socială


	Prevederile referitoare la termenele de valabilitate a documentelor medicale necesare expertizării sunt prevăzute în instrucţiunile de aplicare a Regulamentelor europene.

	6. 
	Art.71 – alin.(10)

(10) Deciziile medicale asupra capacităţii de muncă, precum şi deciziile prevăzute la alin.(9) necontestate în termen rămân definitive.
	3. La articolul 71 alineatul (10) se modifică astfel:

“(10) Deciziile medicale asupra capacităţii de muncă, precum şi deciziile prevăzute la alin. (9) necontestate în termen rămân definitive până la termenul de revizuire.”

	Se elimină.

Autor: Comisia pentru muncă şi protecţie socială


	Text inutil, întrucât între data încadrării în grad de invaliditate şi data revizuirii medicale, decizia medicală poate suporta starea de sănătate a persoanei se modifică.

	7. 
	Art.73. – (1) Persoanele care şi-au pierdut capacitatea de muncă din cauza unor boli obişnuite sau a unor accidente care nu au legătură cu munca beneficiază de pensie de invaliditate dacă au realizat stagiul de cotizare necesar în raport cu vârsta, conform tabelului nr. 3.
Tabelul nr. 3
Vârsta persoanei la data emiterii deciziei medicale asupra capacităţii de muncă

Stagiul de cotizare necesar (ani)

până la 20 ani

1

de la 20-23 ani

2

23-25 ani

3

25-29 ani

6

29-33 ani

9

33-37 ani

11

37-41 ani

14
41-45 ani

17

45-49 ani

20

49-53 ani

23

53-57 ani

25

57-60 ani

26

Peste 60 de ani

27

(2) Au dreptul la pensie de invaliditate şi persoanele prevăzute la art. 58 lit. a) şi b) şi art. 59, dacă au realizat cel puţin jumătate din stagiul de cotizare necesar prevăzut în tabelul nr. 3.


	__
	2. Articolul 73 se modifică și va avea următorul cuprins:
“Art.73. – Persoanele care și-au pierdut capacitatea de muncă din cauza unor boli obișnuite sau a unor accidente care nu au legătură cu munca beneficiază de pensie de invaliditate, dacă au realizat, în condițiile legii, stagiu de cotizare.”

Autor: Comisia pentru muncă şi protecţie socială


	Corelare cu Decizia  nr. 680/2012 referitoare la excepţia de neconstituţionalitate a dispoziţiilor art. 73 alin. (1) din Legea nr. 263/2010 privind sistemul unitar de pensii publice



	8. 
	Art.76. – (1) În situaţia gradului III de invaliditate, stagiul potenţial prevăzut la art. 75 alin. (1) se acordă numai persoanelor prevăzute la art.74.


	4. Se elimină alineatul (1) de la articolul 76.

	3. Articolul 76 se modifică și va avea următorul cuprins: 

“Art.76. – (1) Persoanelor prevăzute la art.73, încadrate în gradul I sau II de invaliditate, li se acordă stagiul potențial prevăzut la art.75 alin.(1) în condițiile în care au realizat, la data emiterii deciziei medicale asupra capacității de muncă, stagiul de cotizare în raport cu vârsta conform tabelului nr. 3.
Tabelul nr.3

Vârsta persoanei la data emiterii deciziei medicale asupra capacității de muncă 

Stagiul de cotizare realizat 

(ani)

până la 20 ani
1

de la 20-23 ani
2

23-25 ani
3

25-29 ani
6

29-33 ani
9

33-37 ani
11

37-41 ani
14

41-45 ani
17

45-49 ani
20

49-53 ani
23

53-57 ani
25

57-60 ani
26

Peste 60 de ani
27

(2) În situaţia gradului III de invaliditate, stagiul potenţial prevăzut la art. 75 alin. (1) se acordă numai persoanelor prevăzute la art. 74.

(3) Persoanelor care au realizat un stagiu de cotizare ca nevăzător sau în condiţii de handicap preexistent calităţii de asigurat li se acordă un stagiu potenţial, determinat ca diferenţă între stagiile de cotizare cerute de art. 58 şi 59 şi stagiile de cotizare realizate până la data acordării pensiei de invaliditate.”

Autor: Comisia pentru muncă şi protecţie socială
	Decizia  nr. 680/ 26 iunie 2012

referitoare la excepţia de neconstituţionalitate a dispoziţiilor art. 73 alin. (1) din Legea nr. 263/2010 privind sistemul unitar de pensii publice



	9. 
	Art. 78 - (1)Pensionarii de invaliditate sunt supuşi revizuirii medicale periodic, în funcţie de afecţiune, la intervale cuprinse între un an şi 3 ani, până la împlinirea vârstelor standard de pensionare, la termenele stabilite de medicul expert al asigurărilor sociale sau, după caz, de către comisiile centrale de expertiză medico-militară.
	5. La articolul 78 alineatul (1) se modifică după cum urmează:

“Art. 78 - (1) Pensionarii de invaliditate sunt supuşi revizuirii medicale periodic, în funcţie de afecţiune, la intervale cuprinse între 6 luni şi 3 ani, până la împlinirea vârstelor standard de pensionare, la termenele stabilite de medicul expert al asigurărilor sociale sau, după caz, de către comisiile centrale de expertiză medico-militară.

	Se elimină.

Autor: Comisia pentru muncă şi protecţie socială


	Invaliditatea este o consecinţă a unor boli cronice sau sechele după traumatisme şi nu a unor afecţiuni acute cu valabilitate scurtă.

	10. 
	Art. 79 alin. (2)
(2) Constatarea situaţiilor prevăzute la alin. (1) lit. a) se face numai cu avizul Institutului Naţional de Expertiză Medicală şi Recuperarea Capacităţii de Muncă sau al comisiilor centrale de expertiză medico-militară ale Ministerului Apărării Naţionale, Ministerului Administraţiei şi Internelor şi Serviciului Român de Informaţii, după caz.

	6. La articolul 79 alineatul (2) se modifică şi se completează şi va avea următorul cuprins: 

“Art.79. - (2) Situaţiile prevăzute la alin. (1) lit. a) vor fi stabilite prin norme metodologice de aplicare a legii.


	Se elimină.

Autor: Comisia pentru muncă şi protecţie socială


	Text inutil, întrucât situaţiile respective se regăsesc deja în HG nr.155/2011 pentru aprobarea criteriilor şi normelor de diagnostic clinic, diagnostic funcţional şi de evaluare a capacităţii de muncă pe baza cărora se face încadrarea în gradele I, II şi III de invaliditate.

	11. 
	Art. 81

	7. La articolul 81 se introduc alineatele, alin.(5), (6) şi (7), după cum urmează:
“(5) Casele teritoriale de pensii şi casele de pensii sectoriale vor pune la dispoziţia pensionarilor bilete de tratament şi recuperare în funcţie de solicitările programului de recuperare.

(6) Casele teritoriale de pensii şi casele de pensii sectoriale cu sprijinul AJOFM vor colabora pentru reintegrarea în muncă a pensionarilor cu capacitate de muncă recuperată.

(7) Locurile de muncă disponibile pentru bolnavii cu capacitate de muncă recuperată vor fi transmise cabinetelor de expertiză.”

	Se elimină.

Autor: Comisia pentru muncă şi protecţie socială


	Text inutil, întrucât aceste prevederi se regăsesc în cuprinsul Legii nr.263/2010 privind sistemul unitar de pensii publice şi a Legii nr.76/2002 privind sistemul asigurărilor pentru şomaj şi stimularea ocupării forţei de muncă.

	12. 
	Art.104 alin.(3) lit.a)
(3) În funcţie de elementele specifice fiecărei categorii de pensie, pensiile se acordă şi de la o altă dată, după cum urmează:

a) de la data încetării plăţii indemnizaţiei pentru incapacitate temporară de muncă sau, după caz, de la data încetării calităţii de asigurat, cu excepţia asiguraţilor prevăzuţi la art.6 alin. (2), dacă cererea a fost înregistrată în termen de 30 de zile de la data emiterii deciziei medicale de încadrare într-un grad de invaliditate, în situaţia pensiei de invaliditate;


	
	4. La articolul 104 alineatul (3), litera a) se modifică şi va avea următorul cuprins:          
“a) de la data încetării plăţii indemnizaţiei pentru incapacitate temporară de muncă sau, după caz, de la data încetării calităţii de asigurat, cu excepţia asiguraţilor prevăzuţi la art.6 alin. (2), dacă cererea a fost înregistrată în termen de 30 de zile de la data emiterii deciziei medicale asupra capacității de muncă, în situaţia pensiei de invaliditate acordată persoanei care, la data emiterii deciziei medicale, are calitatea de asigurat;”  
Autor: Comisia pentru muncă şi protecţie socială


	Pentru respectarea normelor de tehnică legislativă.
Pentru clarificarea textului.

	13. 
	Art. 196 litera j)
La data intrării în vigoare a prezentei legi se abrogă:

(j) art. 49 alin. (4) şi art. 51 alin. (2) din Legea nr. 94/1992 privind organizarea şi funcţionarea Curţii de Conturi, republicată în Monitorul Oficial al României, Partea I, nr. 282 din 29 aprilie 2009;

	
	5. La articolul 196, litera j) se modifică și va avea următorul cuprins:

”j) art.51 alin.(2) din Legea nr.94/1992 privind organizarea și funcționarea Curții de Conturi, republicată în Monitorul Oficial al României, Partea I, nr. 282 din 29 aprilie 2009;”

Autor: Comisia pentru muncă şi protecţie socială


	Decizia nr. 297 din 27 martie 2012 referitoare la excepţia de neconstituţionalitate a dispoziţiilor art. 1 lit. h) din Legea nr. 119/2010 privind stabilirea unor măsuri în domeniul pensiilor şi art. 196 lit. j) din Legea nr. 263/2010 privind sistemul unitar de pensii publice


	14. 
	__
	
	Art.II. – Prezenta lege intră în vigoare la data de întâi a lunii următoare celei în care aceasta se publică în Monitorul Oficial al României, Partea I.
Autor: Comisia pentru muncă şi protecţie socială


	Prevedere necesară, pentru implimentarea modificărilor propuse.




PREŞEDINTE,







SECRETAR,




Maria Eugenia Barna






Kerekes Karoly

Şef serviciu Elena Mesaroş









Întocmit,
Expert parlamentar Geta Doană

